1.1. Úvod, zoznámenie, pravidlá - **Icebreaker**

**Odtlačky**

Na začiatku stretnutia animátor skupinu vovedie do hry: Sme skupina, ktorá je spolu prvýkrát. Ak budete sami chcieť, strávime tu spolu nejaký čas. Koľko to bude času, to závisí od vás. Na začiatok vás pozývam spraviť malé gesto, ktoré nás môže nastaviť a spojiť ako skupinu. Odtlačkami palcov do symbolu srdca vyjadríme, že sme skupina a že sa pokúsime spoločne ľudsky vychádzať, vzájomne sa rešpektovať a vytvárať atmosféru prijatia, láskavosti a dobroty.

Skupinka si spraví srdce z odtlačkov palcov. Každý si zo skupinky namočí prst do prstových farieb a spraví odtlačok. Srdce môže skupinka mať po celý čas prípravy na birmovku na viditeľnom mieste.

Pomôcky: prstové farby, papier s predkresleným srdcom

*Cieľ: spojiť skupinu a dať jej rámec fungovania.*

‍